Berenice I (regina Aegypti)
Vide etiam paginam discretivam: Berenice. Berenice (nata anno fere 340 a.C.n.; mortua inter 279 et 274 a.C.n.), e familia satis nobili Macedonum orta, fuit nuptiis tertiis uxor Ptolemaei I Aegypti regis et mater Ptolemaei II. Berenice fuit filia Antigonae (sororis Eurydicae) et Magae. Imprimis Philippo quodam, origine ignoto, nupsit qui ex ea genuit Antigonam (Pyrrhi uxorem futuram) et Magam. Berenice marito mortuo Aegyptum petivit, sectatrix Eurydicae quae Ptolemaeo nupserat; ibi Berenicam ipsam Ptolemaeus adamavit et, Eurydica reiecta, in matrimonium anno 317 a.C.n. duxit. Eo peperit filiam Arsinoam, filium Ptolemaeum patris successorem, filiam alteram Philoteram. Berenice fuit auriga Olympionica anno ignoto. Mortua inter deas iussu filii Ptolemaei instaurata est. Theocritus ad eius honorem carmen titulo "Berenice" scripsit, hodie deperditum.